pythainlp/thai_wikipedia_clean_20230101 huggingface dataset:
Ture Melander (1926–2003) พ่อบุญธรรมของเขาทำอาชีพเป็นคนตัดไม้และต่อมาเป็นพนักงานโรงงาน ส่วน Iris Melander (สกุลเดิม Söderlund, 1929–2020) แม่บุญธรรม ทำงานเป็นผู้ให้การดูแลที่บ้าน เขาศึกษาที่โรงเรียนมัธยม Sollefteå ก่อนที่จะเรียนหลักสูตรการเชื่อมเป็นเวลา 48 สัปดาห์ใน Arbetsmarknadsutbildningen (AMU, การฝึกอบรมอาชีพผู้ว่างงาน) ที่Kramfors และไม่เป็นที่กระจ่างว่าเขาจบหลักสูตรหรือไม่ ต่อมาเลอเวนเรียนสาขาสังคมสงเคราะห์ที่มหาวิทยาลัย Umeå แต่ดร็อปเรียนไปหลังเรียนไปหนึ่งปีครึ่ง
สำนักงานนักสืบแบบโฮลิสติกของเดิร์ค เจนท์ลีย์
สำนักงานนักสืบแบบโฮลิสติกของเดิร์ค เจนท์ลีย์ "​" เป็นภาพยนตร์ชุดทางโทรทัศน์แนวบันเทิงคดีวิทยาศาสตร์สืบสวนสอบสวน ออกฉายทางสถานีโทรทัศน์ BBC America ดำเนินเรื่องหลังเหตุการณ์ในหนังสือนิยาย "Dirk Gently's Holistic Detective Agency" ของ Douglas Adams สร้างสรรค์โดย Max Landis นำแสดงโดย Samual Barnett ในบทนักสืบเดิร์ค เจนท์ลีย์ และ Elijah Wood ในบทผู้ช่วยแบบไม่เต็มใจ Todd
ภาพยนตร์ชุดเรื่องนี้เป็นการร่วมมือสร้างระว่าง BBC America และ Netflix
ถั่วอัลฟัลฟา
เหตุระเบิดที่แมนเชสเตอร์อะรีนา พ.ศ. 2560
เมื่อเวลา 22.33 น. ตามเวลาออมแสงบริติช  ของวันที่ 22 พฤษภาคม พ.ศ. 2560 เกิดเหตุระเบิดที่ด้านนอกอาคารแมนเชสเตอร์อะรีนา เมืองแมนเชสเตอร์ สหราชอาณาจักร หลังงานแสดงคอนเสิร์ตของอารีอานา กรานเด นักร้องชาวอเมริกัน จบลง ผู้ก่อเหตุทราบชื่อในภายหลังคือนายซัลมาน รามาดาน อะบีดี อายุ 22 ปี เป็นชาวบริติชเชื้อสายลิเบีย ได้จุดชนวนระเบิดแสวงเครื่องขณะผู้เข้าชมคอนเสิร์ตกำลังเดินทางออกจากอาคาร เป็นเหตุให้มีผู้เสียชีวิต 23 คน รวมนายซัลมานผู้ก่อเหตุ และมีผู้บาดเจ็บจำนวน 64 คน
เมื่อวันที่ 22 พฤษภาคม พ.ศ. 2560 เวลา 22.33 น. ตามเวลาออมแสงบริติช  ผู้ก่อเหตุได้จุดชนวนระเบิดฆ่าตัวตาย โดยเป็นระเบิดแสวงเครื่องที่เต็มไปด้วยตะปูและสลักเกลียวเป็นสะเก็ดระเบิด บริเวณโถงทางเข้าด้านนอกอาคารแมนเชสเตอร์อะรีนา เมืองแมนเชสเตอร์ ประเทศอังกฤษ หลังงานแสดงคอนเสิร์ต "เดนเจอรัสวุมันทัวร์" ของอารีอานา กรานเด จบลง ทั้งนี้งานแสดงคอนเสิร์ตดังกล่าวขายที่นั่งจนหมดทุกที่นั่ง และอาจมีผู้เข้าชมมากถึง 21,000 คน ซึ่ง ณ เวลาเกิดเหตุผู้เข้าชมกำลังเดินทางกลับออกจากอาคารและเลือกซื้อสินค้าที่ระลึกของงานคอนเสิร์ตอยู่เป็นจำนวนมาก
สำนักงานตำรวจเมืองแมนเชสเตอร์ได้ทำการสืบสวนและประกาศให้เหตุระเบิดดังกล่าวเป็นการก่อการร้ายโดยใช้วิธีการระเบิดฆ่าตัวตาย นับเป็นเหตุโจมตีครั้งร้ายแรงที่สุดในสหราชอาณาจักรนับตั้งแต่เหตุระเบิดในลอนดอน 7 กรกฎาคม 2548 และเป็นเหตุระเบิดในแมนเชสเตอร์ครั้งล่าสุดนับตั้งแต้ปี พ.ศ. 2539 โดยกองทัพสาธารณรัฐไอร์แลนด์หรือ "ไออาร์เอ"
เจ้าหน้าที่ตำรวจระบุว่ามีผู้เสียชีวิตจำนวน 23 คน รวมผู้ก่อเหตุ และมีผู้ได้รับบาดเจ็บ 64 คน ในจำนวนนี้มีเด็กอายุต่ำกว่า 16 ปี จำนวน 12 คนรวมอยู่ด้วย ด้านหน่วยรถพยาบาลนอร์ทเวสต์รายงานว่าได้นำรถพยาบาลของตนจำนวนกว่า 60 คัน เข้าไปยังจุดเกิดเหตุ และได้นำผู้ได้รับบาดเจ็บทั้ง 59 คน ส่งโรงพยาบาลท้องถิ่น ในจำนวนนี้มีผู้ได้รับบาดเจ็บเล็กน้อยรวมอยู่ในที่เกิดเหตุด้วย ขณะที่อารีอานา กรานเด ไม่ได้รับบาดเจ็บจากเหตุการณ์ดังกล่าวแต่อย่างใด
เจ้าหน้าที่ตำรวจระบุตัวผู้ก่อเหตุทราบชื่อคือนายซัลมาน รามาดาน อะบีดี เป็นชาวบริติชอายุ 22 ปี ซึ่งทางฝ่ายความมั่นคงได้ติดตามพฤติกรรมมาก่อนหน้านี้แล้ว ซัลมานเกิดเมื่อวันที่ 31 ธันวาคม พ.ศ. 2537 ณ เมืองแมนเชสเตอร์ เป็นบุตรของครอบครัวผู้ลี้ภัยชาวลิเบียที่อาศัยอยู่ทางตอนใต้ของเมือง เขาเติบโตในเขตวัลลีย์เรนจ์และอาศัยอยู่ในย่านฟัลโลว์ฟีลด์ชานเมืองแมนเชสเตอร์ จากการสืบสวนทราบว่าซัลมานและพี่ชายมักจะไปประกอบพิธีทางศาสนาและบูชาพระเจ้าที่มัสยิดดิดส์เบอร์รีเป็นประจำ และกล่าวกันว่าบิดาของซัลมานซึ่งเป็นเจ้าหน้าที่รักษาความปลอดภัยประจำมัสยิดเป็นที่รู้จักของคนทั่วไปอย่างดี อย่างไรก็ตามผู้ดูแลมัสยิดปฏิเสธคำกล่าวอ้างนี้พร้อมกับบอกว่า "เราไม่ทราบว่าเขาเป็นใคร เราไม่เคยพบเห็นเขามาก่อน" ซัลมานยังเคยรับงานที่ร้านขนมปังมาก่อน และเพื่อนของเขากล่าวว่าในอดีตซัลมานเป็นนักฟุตบอลที่มีทักษะและเคยเสพกัญชามาก่อน
ในอดีตซัลมานเคยเข้าไปพวกพันกับกลุ่มนักเลงก่อนที่จะกลายมาเป็นมุสลิมหัวรุนแรง มีรายงานว่าในปี พ.ศ. 2558 เขาเรียกร้องความสนใจให้กับตนเองด้วยการบ่นคร่ำครวญหลังจากฟังเทศน์เกี่ยวกับการต่อต้านการก่อการร้ายและความศักดิ์สิทธิ์ของชีวิต
ในปี พ.ศ. 2557 ซัลมานเข้าศึกษาต่อที่มหาวิทยาลัยซัลฟอร์ดในสาขาการบริหารธุรกิจ ก่อนที่จะถอนตัวออกมาในภายหลัง ด้านครอบครัว บิดา-มารดาของเขาเกิดที่กรุงตริโปลีด้วยกันทั้งคู่ และหลังจากมูอัมมาร์ กัดดาฟี อดีตผู้นำของลิเบียถูกโค้นอำนาจลงในปี พ.ศ. 2554 ทั้งสองก็ได้ตัดสินใจย้ายกลับบ้านเกิด ในขณะที่ซัลมานยังคงอาศัยอยู่ในสหราชอาณาจักรต่อไป
หลังเหตุระเบิด เจ้าหน้าที่ตำรวจพุ่งเป้าการสืบสวนไปที่เคหะสถานในฟัลโลว์ฟีลด์ที่ซึ่งซัลมานเคยอาศัยอยู่ เจ้าหน้าที่ตำรวจพร้อมอาวุธครบมือได้บุกเข้าตรวจค้นบ้านหลังดังกล่าว และจับกุมชายอายุ 23 ปีในเขตคอร์ลตัน-คัม-ฮารดี ทางตอนใต้ของเมืองแมนเชสเตอร์ เนื่องจากมีความเชื่อมโยงกับเหตุระเบิดดังกล่าว นอกจากนี้เจ้าหน้าที่ตำรวจยังได้ปฏิบัติการในพื้นที่ทางตอนใต้ของเมือง และบุกค้นที่อยู่อีกแห่งในวัลลีย์เรนจ์ด้วยเช่นกัน
เจ้าหน้าที่สืบสวนกำลังพยายามระบุให้ได้แน่ชัดว่าผู้ก่อเหตุลงมือก่อการร้ายแต่เพียงผู้เดียวหรือไม่ หรือเหตุดังกล่าวเป็นส่วนหนึ่งของเครือข่ายที่ใหญ่กว่า
เวลาประมาณ 01.32 น. ตามเวลาท้องถิ่น เจ้าหน้าที่ตำรวจได้ทำการระเบิดวัตถุต้องสงสัยบริเวณลานสาธารณะคะทีดรัลการ์เดนส์ แต่ภายหลังการตรวจสอบพบว่าเป็นเพียงเสื้อผ้าที่ถูกทิ้งไว้เท่านั้น เช่นเดียวกับห้างสรรพสินค้าแทรฟฟอร์ดเซ็นเตอร์และอาร์นเดลเซ็นเตอร์ที่มีการอพยพคนออกจากสถานที่ หลังมีรายงานพบวัตถุต้องสงสัยในบริเวณใกล้เคียง
ชาวเมืองและผู้ให้บริการรถแท็กซี่ในแมนเชสเตอร์หลายรายได้เสนอความช่วยเหลือด้วยบริการรับส่งฟรีหรือให้ที่พำนักชั่วคราวแก่ผู้เข้าชมคอนเสิร์ตที่ติดอยู่ภายในผ่านทางทวิตเตอร์ ในขณะที่ความวุ่นวายหลังเหตุระเบิดยังทำให้ผู้ปกครองหลายรายพลัดแยกจากบุตรหลานของตน โรงแรมที่ตั้งอยู่บริเวณใกล้เคียงจึงได้เปิดรับเด็กจำนวนมากให้เข้าไปหลบภัยชั่วคราว และเจ้าหน้าที่ตำรวจทำหน้าที่เป็นผู้ประสานงานผู้ปกครองให้สามารถตามหาบุตรหลานของตนได้ที่โรงแรมดังกล่าว
หลังเหตุระเบิด สถานีรถไฟแมนเชสเตอร์วิกตอเรียซึ่งบางส่วนตั้งอยู่ใต้อาคารแมนเชสเตอร์อะรีนา ได้อพยพผู้คนและปิดทำการสถานี ส่งผลให้บริการถไฟเข้าออกสถานีดังกล่าวถูกยกเลิกทั้งหมด และยังคงปิดทำการต่อเนื่องในวันถัดมา
ด้านรัฐอิสลามอิรักและลิแวนต์ได้กล่าวอ้างความรับผิดชอบต่อเหตุดังกล่าวผ่านแถลงการณ์อย่างเป็นทางการ พร้อมกล่าวข่มขู่ถึงเหตุโจมตีครั้งถัดไปว่าจะรุนแรงมากกว่าเดิม
หลังการประชุมคณะกรรมการแก้ไขสถานการณ์ฉุกเฉินหรือ "โคบรา" (Civil Contingencies Committee; COBRA) ร่วมกับเอียน ฮอปคินส์ ผู้บัญชาการตำรวจเมืองแมนเชสเตอร์ เทเรซา เมย์ นายกรัฐมนตรีสหราชอาณาจักรได้ประกาศยกระดับภัยคุกคามจากการก่อการร้ายสู่ระดับ "วิกฤต" ซึ่งเป็นระดับสูงสุด หลังจากนั้นจึงได้เริ่มปฏิบัติการเทมเพอเรอร์ (Operation Temperer) ขึ้นเป็นครั้งแรก มีการส่งนายทหารกว่า 5,000 นายเข้าประจำการสนับสนุนการทำงานของเจ้าหน้าที่ตำรวจเพื่อรักษาความปลอดภัยในพื้นที่บางส่วนของประเทศ
เทเรซา เมย์ นายกรัฐมนตรีสหราชอาณาจักร กล่าวเรียกเหตุการณ์ดังกล่าวว่าเป็น "เหตุก่อการร้ายอันเลวร้ายมาก" และได้เรียกประชุมคณะกรรมการแก้ไขสถานการณ์ฉุกเฉินหรือ "โคบรา" (Civil Contingencies Committee; COBRA) ในเช้าวันอังคาร
แอนดี เบอร์นัม นายกเทศมนตรีเมืองแมนเชสเตอร์ กล่าวต่อเหตุการณ์ว่า "เป็นการยากที่เชื่อได้ว่ามีเหตุร้ายเกิดขึ้นเมื่อไม่กี่ชั่วโมงก่อนหน้า และเป็นการยากที่จะกล่าวออกมาเป็นคำพูดได้ว่า ในวันนี้เรารู้สึกตกใจ โกรธ และเสียใจอย่างไร... ผู้ก่อเหตุได้เลือกโจมตีและสังหารเด็ก ผู้เยาว์ และครอบครัวของพวกเขา ซึ่งนับได้ว่าเป็นการกระทำที่ชั่วช้าอย่างที่สุด" นายเบอร์นัมยังได้กล่าวสรรเสริญชาวเมืองและธุรกิจท้องถิ่นที่ได้ให้ความช่วยเหลือเหยื่อหลายรายอีกด้วย นอกจากนี้เขายังได้ประกาศในภายหลังว่าจะจัดงานจุดเทียนไว้อาลัยบริเวณจัตุรัสอัลเบิร์ต เมืองแมนเชสเตอร์ ในช่วงค่ำของวันถัดมา
เหตุระเบิดยังส่งผลให้พรรคการเมืองทุกพรรคงดการรณรงค์หาเสียงสำหรับการเลือกตั้งทั่วไปในสหราชอาณาจักร พ.ศ. 2560 ด้วยเช่นกัน
ด้านสมเด็จพระราชินีนาถเอลิซาเบธที่ 2 มีพระราชดำรัสแสดงความ "เสียพระราชหฤทัยอย่างสุดซึ้ง" แก่ผู้เคราะห์ร้ายใน "เหตุการณ์อันเลวร้าย" ดังกล่าว
ผู้นำต่างประเทศจำนวนมากกล่าวแสดงความเสียใจต่อเหตุการณ์ดังกล่าว อาทิ ออสเตรเลีย เบลเยียม ฝรั่งเศส กรีซ อิหร่าน เนเธอร์แลนด์ นอร์เวย์ ปาเลสไตน์ รัสเซีย สวีเดน สหรัฐ
อารีอานา กรานเด แสดงความคิดเห็นลงบนทวิตเตอร์ส่วนตัวว่าเธอรู้สึก "ใจสลาย" และกล่าวว่า "จากก้นบึ้งของหัวใจ ฉันรู้สึกเสียใจอย่างมาก ฉันพูดไม่ออก" ขณะที่ศิลปินนักร้องอีกจำนวนมากก็ได้แสดงความเห็นในลักษณะเดียวกันลงบนสื่อสังคม อาทิ เทย์เลอร์ สวิฟต์, บรูโน มาร์ส, แฮร์รี สไตล์, เคที เพร์รี, นิกกี มินาจ, ลอร์ด แต่ในทางกลับกัน กลุ่มผู้สนับสนุนรัฐอิสลามอิรักและลิแวนต์ได้เฉลิมฉลองเหตุโจมตีดังกล่าวลงบนสื่อสังคมด้วยเช่นกัน
แบตเทิลฟีลด์ 4
แบตเทิลฟีลด์ 4  เป็นวิดีโอเกมยิงมุมมองบุคคลที่หนึ่งที่พัฒนาด้วย EA DICE และผลิดโดย อิเล็กทรอนิก อาตส์ ปล่อยตัววันที่ 29 ตุลาคม 2556
โดยเกมนี้เล่นได้สำหรับไมโครซอฟท์ วินโดวส์, เพลย์สเตชัน 3,เพลย์สเตชัน 4 เอกซ์บอกซ์ 360 และ เอกซ์บอกซ์ วัน
การแสดงผลหัวของเกม (HUD) ประกอบด้วยสี่เหลี่ยมผืนผ้าเล็ก ๆ สองรูป มุมซ้ายล่างมีแผนที่ขนาดเล็กและเข็มทิศสำหรับการนำทางและมีการแจ้งเตือนวัตถุประสงค์ที่เรียบง่าย ด้านล่างขวามีเคาน์เตอร์กระสุนขนาดกะทัดรัดและเครื่องวัดเลือด การแสดงด้านขวาบนจะเป็นการแจ้งเตือนการฆ่าของผู้เล่นทุกคนในเกม ในด้านบนซ้ายจะมีหน้าต่างแชทเมื่ออยู่ในโหมดผู้เล่นหลายคน แผนที่ขนาดเล็กรวมถึงหน้าจอเกมหลักแสดงสัญลักษณ์สามประเภทคือสีน้ำเงินสำหรับพันธมิตรสีเขียวสำหรับ squadmates และสีส้มสำหรับศัตรูซึ่งใช้กับการโต้ตอบทั้งหมดในสนามรบ
การปรับแต่งอาวุธเป็นไปอย่างกว้างขวางและได้รับการสนับสนุน อาวุธหลัก รองและยุทโธปกรณ์ทั้งหมดสามารถปรับแต่งได้ อาวุธส่วนใหญ่จะมีการตั้งค่าเริ่มต้นสำหรับโหมดการยิงที่แตกต่างกัน ช่วยให้ผู้เล่นปรับตัวเข้ากับสภาพแวดล้อมที่พวกเขาพบตัวเองได้พวกเขาสามารถ "ชี้" เป้าหมาย (ทำเครื่องหมายตำแหน่งให้กับทีมของผู้เล่นได้) เช่นเดียวกับในหลาย เกมระบบกระสุนตกได้รับการปรับปรุงอย่างมีนัยสำคัญบังคับให้ผู้เล่นที่จะเปลี่ยนวิธีที่พวกเขาเล่นการต่อสู้ระยะปานกลางถึงระยะไกล นอกจากนี้ผู้เล่นมีความสามารถในการสู้รบได้มากขึ้นเช่นการโจมตีระยะประชิดจากด้านหน้าขณะที่ยืนหรือการหมอบยิงในขณะที่ว่ายน้ำและดำน้ำใต้น้ำเพื่อหลีกเลี่ยงการตรวจจับของศัตรู ความสามารถในการสู้รบมาตรฐานยังคงมีอยู่ในปัจจุบันรวมถึงการโหลดกระสุนซ้ำในขณะวิ่ง
พาวเวอร์เรนเจอร์ ไดโนฟอร์ซ เบรฟ
พาวเวอร์เรนเจอร์ ไดโนฟอร์ซ เบรฟ  หรือในชื่อภาษาญี่ปุ่น จูเด็นเซ็นไต เคียวริวเจอร์ เบรฟ  เป็นละครโทรทัศน์ซูเปอร์เซ็นไตซีรีส์ของเกาหลีใต้ มีจำนวนตอนทั้งหมด 12 ตอนความยาว 15 นาทีต่อตอน
พาวเวอร์เรนเจอร์ ไดโนฟอร์ซ เบรฟ เป็นภาคต่อของ พาวเวอร์เรนเจอร์ ไดโนฟอร์ซ ซึ่งเป็นชื่อของ ขบวนการผู้กล้าไดโนเสาร์ เคียวริวเจอร์ ที่ออกอากาศในประเทศเกาหลีใต้ เป็นผลงานจากการร่วมทุนสร้างกันระหว่าง แดวอนมีเดีย จากประเทศเกาหลีใต้ และ บริษัทโตเอะ กับ บริษัทบันได จากประเทศญี่ปุ่น ซึ่งเป็นเรื่องแรกที่นำซีรีส์ซูเปอร์เซ็นไตซีรีส์มาทำเนื้อหาภาคต่อจากเนื้อหาเดิมของเรื่อง
ในส่วนประเทศญี่ปุ่นได้ออกอากาศในรูปแบบรับชมทางยูทูบ ของแชนแนลบันได ในช่วงเดือนเมษายน ปี ค.ศ. 2017 และออกอากาศทางโตเอะแชนแนลในเดือนมิถุนายน ในส่วนสินค้าของเล่น ได้วางจำหน่ายในรูปแบบพรีเมียมบันได
หลังจากที่เคียวริวเจอร์ ได้ปกป้องโลกจากการรุกรานกองทัพดีวอสลงได้ หลายปีผ่านไป กองทัพดีวอสกลุ่มใหม่ได้กลับมาอีกครั้งในนามของ นีโอดีวอส นำทีมโดยผู้นำคนใหม่นาม เดซารัส เพื่อมาทำลายล้างโลกในยามที่เหล่าเคียวริวเจอร์ ไม่ได้อยู่ปกป้องความสงบสุขของโลกเหมือนเมื่อก่อน
ทำให้ โทริน ที่ในตอนนี้กลายเทพที่คอยเฝ้าดูจักรวาลอยู่บนสวรรค์ ได้รับรู้การกลับมาของดีวอส จึงต้องลงมาที่โลกเพื่อค้นหาหนุ่มสาวหน้าใหม่ ที่จะมาสืบทอดพลังของเหล่าจูเด็นจิสายพันธุ์ใหม่ และกลายเป็น เคียวริวเจอร์ เบรฟ
ขบวนการผู้กล้าไดโนเสาร์ เคียวริวเจอร์ เบรฟ.
ชื่อเกาหลีคือ พาวเวอร์เรนเจอร์ ไดโนฟอร์ซ เบรฟ รูปแบบลักษณะของชุดคล้ายเคียวริวเจอร์รุ่นแรก แต่ต่างตรงที่ส่วนชุดลำตัวและหน้ากากที่มีสีขาวเพิ่มเข้ามา มีเพียงเรดและโกลด์ที่มีต้นแบบจูเด็นริวตรงกับรุ่นแรกซึ่งต่างจาก 4 คนที่ใช้ต้นแบบจากตัวใหม่
ขบวนการสัตว์ป่า จูโอเจอร์.
ขบวนการลำดับที่ 40 ปรากฏตัวเพื่อรับช่วงต่อจากเคียวริวเจอร์เบรฟ ในชื่อเกาหลีถูกเรียกว่า พาวเวอร์เรนเจอร์ แอนิมอลฟอร์ซ โดยการปรากฏตัวนั้นมาจากจูฮย็อคอัญเชิญมาจากจูเด็นจิขบวนการใหม่
พาวเวอร์เรนเจอร์ ไดโนฟอร์ซ เบรฟ ออกอากาศในประเทศเกาหลีใต้ ออกอากาศตอนละ 15 นาทีต่อตอน ต่อมาในประเทศญี่ปุ่นได้นำมาพากย์เสียงในภาษาตัวเอง โดยใช้ชื่อว่า จูเด็นเซ็นไต เคียวริวเจอร์ เบรฟ  ซึ่งมีการปรับเปลี่ยนใช้ชื่อต้นฉบับเกือบหมด แต่ได้เผยแพร่เฉพาะทางแชนแนลบันไดในยูทูบและทางออกาอากาศทางสถานีทีวีดาวเทียมโตเอะแชนแนล
ในส่วนประเทศไทย ดรีม เอกซ์เพรส (เดกซ์) เป็นผู้ถือลิขสิทธิ์ในการเผยแพร่ทางโทรทัศน์และสตรีมมิ่ง โดยได้ออกอากาศทางทีวีดิจิทัล ช่องเวิร์คพอยท์ และ ช่องวัน เมื่อปี พ.ศ. 2561 ออกอากาศวันละ 2 ตอน และได้ลงในแอปพลิเคชัน Flixer โดยช่วงแรกฉายในรูปแบบคำบรรยายไทย โดยนำเวอร์ชั่นเสียงพากย์ภาษาญี่ปุ่นมา และชื่อของขบวนการถูกเรียกว่า ขบวนการไดโนเสาร์ไฟฟ้า เคียวริวเจอร์ เบรฟ อย่างไรก็ตามเวอร์ชันพากย์ไทยก็ได้ถูกลงภายหลัง
ฟาโรห์โชเชงค์ที่ 4
เฮตจ์เคปเปอร์เร เซเตเพนเร โชเชงค์ที่ 4 เป็นผู้ปกครองอียิปต์ของราชวงศ์ที่ 22 ระหว่างรัชสมัยของฟาโรห์โชเขงค์ที่ 3 และฟาโรห์ปามิ ในปี 1986 เดวิด โรห์ล เสนอว่ามีสองกษัตริย์ เป็นผู้ก่อตั้งที่รู้จักกันดีของราชวงศ์ เนื่องจากตำแหน่งที่แน่นอนของเขาในราชวงศ์ไม่เป็นที่รู้จัก
หลังจากข้อสรุปดังกล่าวใน ปี พ.ศ. 2529 แล้วการศึกษาเพิ่มเติมเกี่ยวกับเศษโถคาโนปิก ซึ่งเป็นส่วนหนึ่งของการรักษาโดยทั่วไปเกี่ยวกับการราชาภิเษกของราชวงศ์ได้ทำให้ฉันค่อนข้างสนับสนุนการดำรงอยู่ของฟาโรห์โชเชงค์ที่ 4
ฟาโรห์ทาเคลอตที่ 2
เฮตจ์เคปเปอร์เร เซเตเพนเร ทาเคลอตที่ 2 ซี-เอเซ เป็นฟาโรห์ในราชวงศ์ที่ 23 แห่งอียิปต์ตอนบนและอียิปต์โบราณสมัยกลาง พระองค์ได้รับการระบุเป็นนักบวชชั้นสูงแห่งอามุน ทาเคลอต เอฟ โอรสในนิมลอต ซี นักบวชชั้นสูงแห่งอามุนที่ทีบส์ ทำให้พระองค์เป็นทั้งโอรสในนิมลอต ซี และพระราชนัดดาในฟาโรห์โอซอร์คอนที่ 2 ตามงานวิจัยทางวิชาการล่าสุด เมื่อเทียบวันที่ทางจันทรคติสองอันที่เกี่ยวกับทาเคลอตที่ 2 ทำให้เชื่อว่าฟาโรห์อียิปต์ตอนบนครองราชย์ในอียิปต์ที่ถูกแบ่งเป็นสองส่วนใน 845 ปีก่อนคริสต์ศักราช หรือ 834 ปีก่อนคริสต์ศักราช นักอียิปต์วิทยาส่วนใหญ่ในปัจจุบัน ซึ่งรวมถึง Aidan Dodson, Gerard Broekman, Jürgen von Beckerath, M.A. Leahy และ Karl Jansen-Winkeln ยอมรับข้อสันนิษฐานของ David Astonที่ว่าฟาโรห์โชเชงค์ที่ 3 น่าจะเป็นผู้สืบทอดตำแหน่งของฟาโรห์โอซอร์คอนที่ 2 ที่แทนิสมากกว่าทาเคลอตที่ 2
สมรสและโอรสธิดา.
ทาเคลอตที่ 2 อภิเษกสมรสกับกับคาโรมามา เมรีมุตที่ 2 และให้กำเนิดโอรสธิดา ดังนี้:
ทาเคลอตที่ 2 อภิเษกสมรวกับพระนามที่มีชื่อที่ปรากฏเพียงบางส่วนว่า ทาเชป[...] ทั้งคู่ให้กำเนิดพระโอรสองค์เดียว:
ทาเคลอตที่ 2 มีมเหสีนามว่าทาเบคเทนาสเคต (ที่ 1) และให้กำเนิดพระธิดาองค์เดียว:
โอรสธิดาองค์อื่น ๆ:
โอรสธิดาที่เป็นไปได้:
จุดสุดเสียว Thailand
Carly Colon
Orlando Colón
Epico Colón
เจ้าหญิงคิกุโกะ พระวรชายาในเจ้าชายโนะบุฮิโตะ
เจ้าหญิงเซะสึโกะ พระวรชายาในเจ้าชายยะซุฮิโตะ
เจ้าหญิงฮิซะโกะ พระวรชายาในเจ้าชายโนะริฮิโตะ
เจ้าหญิงโนะบุโกะ พระวรชายาในเจ้าชายโทะโมะฮิโตะ
เจ้าหญิงยุริโกะ พระวรชายาในเจ้าชายทะกะฮิโตะ
เจ้าหญิงคิโกะ พระวรชายาในเจ้าชายฟุมิฮิโตะ
เจ้าหญิงฮะนะโกะ พระวรชายาในเจ้าชายมะซะฮิโตะ
เขตปกครองตนเองชนชาติทิเบต ไห่เป่ย์
เขตปกครองตนเองชนชาติทิเบต ไห่เป่ย์  เป็นจังหวัดปกครองตนเองทางตะวันออกเฉียงเหนือของมณฑลชิงไห่ ประเทศจีน มีเนื้อที่ 39,354 ตารางกิโลเมตร (15,195 ตารางไมล์) มีศูนย์กลางการปกครองอยู่ที่อำเภอไห่หยาน
ตามการสำรวจสำมะโนประชากร ค.ศ. 2000 ไห่เป่ย์มีประชากร 258,922 คนโดยมีประชากรหนาแน่น 6.58 คน/ตร.กม.
รายชื่อต่อไปนี้เป็นรายชื่อกลุ่มชาติพันธุ์ในเขตปกครองตนเองจากการสำมะโนประชากร ค.ศ. 2000
เขตการปกครองแบ่งออกเป็น 4 เขตการปกครองระดับอำเภอ ได้แก่ 3 อำเภอ และ 1 อำเภอปกครองตนเอง
เจ้าหญิงไอรีน ดัชเชสแห่งโอสตา
เจ้าหญิงไอรีน ดัชเชสแห่งโอสตา  ทรงเป็นพระราชธิดาพระองค์ที่ 5 ในพระเจ้าคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย พระองค์ทรงเป็น เจ้าหญิงแห่งกรีซและเดนมาร์ก โดยแรกประสูติ พระองค์เสกสมรสกับเจ้าชายไอโมน ดยุกที่ 4 แห่งโอสตา มีพระโอรสร่วมกันเพียงพระองค์เดียวคือ เจ้าชายอะเมเดโอ ดยุกที่ 5 แห่งโอสตา
จงเรียกเธอว่านางพญา
จงเรียกเธอว่านางพญา เป็นซิงเกิลของ ซิลลี่ ฟูลส์ ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย คิดถึงลอร่า ตามหาลอเร้นท์ และแต่งทำนองโดย เทวฤทธิ์ ศรีสุข , จักรินทร์ จูประเสริฐ , วินเซ้นท์ และเรียบเรียงโดย จักรินทร์ จูประเสริฐ เพลงนี้ออกจำหน่ายครั้งแรกเมื่อวันที่ 28 เมษายน พ.ศ. 2560
โดยที่มาของเพลงนี้มาจากวันหนึ่งที่ ฟองเบียร์-ปฏิเวธ อุทัยเฉลิม หัวหน้าแห่งค่าย Me Records เดินทางมาอัดเพลงที่สตูดิโอ และชื่นชอบประโยคที่ทางวงพูดขึ้นมาว่า ‘จงเรียกฉันว่านางพญาซะดีๆ’ เป็นอย่างมาก จึงนำมาต่อยอดร่วมกับเดโม่ที่ หรั่ง มือเบสของวงทำมาให้ฟองเบียร์เลือก
ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 โดยได้ เจษฎา หันช่อ มากำกับจึงทำการต่อยอดเรื่องราวในทันที โดย 4 สมาชิกวงนั้นก็ได้รับบทบาทเป็นทีมโปรดักชั่นภาพนิ่ง ไม่ว่าจะเป็นตากล้องหรือแอ็คติ้งโค้ชที่คอยสอนเหล่านางแบบสุดเซ็กซี่ให้โพสท่าตามที่ต้องการ ซึ่งดูเหมือนว่า ต้น-หรั่ง-รัตน์ สามารถทำหน้าที่ดังกล่าวได้อย่างไร้ที่ติ ในขณะที่ ริม กลับรู้สึกขัดหูขัดตาท่าโพส แม้ว่าเขาจะทำให้ดูเป็นตัวอย่างแล้วก็ตาม นำไปสู่ตอนจบที่เราเชื่อมั่นว่าจะทำให้ทุกคนอ้าปากค้างได้อย่างแน่นอน
เพลง จงเรียกเธอว่านางพญา ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 28 เมษายน พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อยยาวนานกว่า 1 สัปดาห์ และติดเทรนด์อันดับ 1 ของ Youtube
เหตุระเบิดที่แมนเชสเตอร์อารีนา พ.ศ. 2560
อะรีอานา กรานเด
สเตฟาน เลอเว่น
เดือนเกี้ยวเดือน
2Moons The Series เดือนเกี้ยวเดือน เป็นรายการโทรทัศน์ประเภทละครชุด ผลิตโดย Chachi Digital Media Co., Ltd. (CCDM) ร่วมกับ Motive Village โดยมีเค้าโครงจากนิยายเรื่อง "เดือนเกี้ยวเดือน" ประพันธ์โดย Chiffon_Cake และบทโทรทัศน์ของ หมีตกมัน นำแสดงโดย อิทธิพัทธ์ ฐานิตย์, สุรเดช พินิวัตร์, วโรดม เข็มมณฑา, ภานุวัฒน์ เกิดทองทวี, ดาวิชญ์ กรีพลฤกษ์ และธนพล จารุจิตรานนท์ ในฤดูกาลที่ 1
2Moons2 the series เดือนเกี้ยวเดือน2 ในฤดูกาลที่ 2 ทางผู้ผลิต Chachi Digital Media Co., Ltd. (CCDM)ได้ถอนตัวจากการร่วมผลิตซีรีส์ และทาง Motive Village ตัดสินใจเปลี่ยนนักแสดงนำใหม่ทั้งหมด นำแสดงโดย เบญจมินทร์ เบรเซียร์, ธีระภัทร์ เรืองฤทธิ์กุล, อาเชน ไอย์ดึน, กรชิต บุญสถิต์ภักดี, นเรศ พร้อมเผ่าพันธ์ และวรนาถ รัตธนภาส
ออกอากาศทุกวันอาทิตย์เวลา 22:00 - 23:00น. เริ่มออกอากาศครั้งแรกในรูปแบบรายการโทรทัศน์ทางช่องวัน เมื่อวันที่ 7 พฤษภาคม พ.ศ. 2560 ถึงวันที่ 23 กรกฎาคม พ.ศ. 2560 พร้อมช่องทางในการรับชมย้อนหลังผ่านไลน์ทีวี
ออกอากาศทุกวันเสาร์ เริ่มเวลา 20.00 น. เมื่อวันที่ 2 มิถุนายน พ.ศ. 2562 ถึงวันที่ 14 กันยายน พ.ศ. 2562 ผ่านทางแพลตฟอร์มเอ็นเตอร์เทนเมนท์ออนไลน์ Mello หรือเว็บไซต์ mello.me
ประเด็นความขัดแย้ง.
สำหรับความคืบหน้าของ"เดือนเกี้ยวเดือน 2Moons The Series" ทาง Chachi Digital Media (CCDM) ซึ่งได้ร่วมผลิตซีรีส์แค่ซีซั่น 1 (ทางฝั่ง CCDM แจ้งว่า “เดิมทีตั้งใจจะทำ 3 ซีซั่น แต่เนื่องจากปัญหาภายใน เลยทำแค่เพียงซีซั่นเดียว”) ทำให้ Motive Village ซึ่งเป็นเจ้าของลิขสิทธิ์หลักตอนนี้กลายเป็นฝ่ายผลิตแต่เพียงผู้เดียว ในการกลับมาของ"เดือนเกี้ยวเดือน 2Moons The Series" ซีซั่น 2 คงต้องใช้เวลาค่อนข้างนาน เพราะการเวิร์กช็อปของนักแสดงอาจต้องเข้มงวดขึ้น เนื่องจากในซีซั่น 1 มีคำวิจารณ์มากมายซึ่งส่วนใหญ่เกี่ยวข้องกับนักแสดงและการนำเสนอเนื้อหาของซีรีส์
ในวันที่ 17 กันยายน 2561 ทาง Motive Village และทีมงาน ได้ประกาศการกลับมาของซีซั่น 2 อย่างเป็นทางการ แต่ไม่ได้มีการชี้แจงรายละเอียดใดๆ
วันที่ 28 กันยายน 2561 ทาง Motive Village ได้ประกาศรับสมัครนักแสดงใหม่ โดยชี้แจงว่าทาง Chachi Digital Media (CCDM) ผู้ร่วมผลิตซีรีส์ในซีซั่น 1 เป็นต้นสังกัดข้อง เต้ ดาวิชญ์ ตี๋ ธนพล คิมม่อน วโรดม บาส สุรเดช และคอปเตอร์ ภานุวัฒน์ ไม่อนุญาตให้ใช้นักแสดงชุดเดิม และต้นสังกัดของก็อต อิทธิพัทธ์ ไม่อนุญาตให้แสดงแนว Boy Love จึงต้องมีการเปลี่ยนนักแสดงใหม่ทั้งหมด ต่อมาทางผู้จัดการของ เต้ ดาวิชญ์ ตี๋ ธนพล คิมม่อน วโรดม บาส สุรเดช และคอปเตอร์ ภานุวัฒน์ ได้ออกมาชี้แจงว่า CCDM นั้นไม่ได้เป็นต้นสังกัดของนักแสดง เพียงแค่เป็นผู้ร่วมลงทุนในซีรีส์ซีซั่น 1 เท่านั้น และนักแสดงทั้ง 5 คน ก็ไม่ได้อยู่ในสังกัด CCDM ตั้งแต่แรก จึงไม่มีสิทธิ์ในการตัดสินใจว่าจะให้ใช้นักแสดงชุดเดิมหรือไม่ รวมถึงทาง CCDM ก็ได้ยุบตัวลงไปแล้ว และที่ผ่านมาไม่เคยได้รับการติดต่อหรือแสดงเจตจำนงค์ว่าจะให้นักแสดงทั้ง 5 คนกลับมาเล่นซีรีส์ ทั้งเรื่องการทำซีซั่น 2 และเรื่องการเปลี่ยนตัวนักแสดงทุกคนรู้พร้อมกันกับแฟนคลับ และไม่ทราบถึงเหตุผลในการแอบอ้างว่าทาง CCDM เป็นต้นสังกัดของนักแสดงทั้ง 5 คน ส่วนทางด้านก็อต อิทธิพัทธ์ ทางผู้จัดการได้ออกมาชี้แจงเหตุผลว่า ไม่ได้มีข้อห้ามหรือต่อต้านไม่ให้นักแสดงในสังกัดเล่นแนว Boy Love แต่เนื่องจากมีคิวละคร ภาพยนตร์ และงานต่างๆร่วมกับทางต่างประเทศอยู่
และซีซั่น 1 จบไปนานมากกว่าที่จะได้รับการติดต่อมา พอได้รับการติดต่อมาจึงไม่มีคิวให้ จากนั้น Motive Village ก็แถลงคำชี้แจงในทันทีว่าเป็นการสื่อสารผิดพลาด หลังจากนั้นก็อต อิทธิพัทธ์ ก็โพสต์ข้อความผ่าน Instagram Stories ในทำนองตำหนิ Motive Village และลบไป
วันที่ 5 ตุลาคม 2561 ทาง Motive Village ได้โพสต์ภาพคำชี้แจง จาก CCDM ว่า คิมม่อน วโรดม บาส สุรเดช และคอปเตอร์ ภานุวัฒน์ ได้ทำสัญญาจ้างการเป็นศิลปินและนักแสดง เป็นเวลา 5 ปี และยังไม่ได้ทำการยกเลิกสัญญา
ซึ่งต่างก็มีความเห็นจากแฟนคลับว่าคำชี้แจงขัดกับคำชี้แจงของ Motive Village ที่โพสต์คำชี้แจงในวันที่ 28 กันยายน 2561 แต่ลงวันที่เป็น 29 กันยายน 2561 ซึ่งในคำชี้แจงกล่าวถึงนักแสดงชุดเดิม และขัดแย้งกับคำชี้แจงของผู้จัดการของนักแสดงทั้งสามคน รวมถึงในคำชี้แจงนั้นเขียนว่าสัญญามีผลตั้งแต่ 1 กุมภาพันธ์ 2560 แต่เปิดแคสนักแสดง 4-5 กุมภาพันธ์ และประกาศผลวันที่ 15 กุมภาพันธ์ อีกทั้งคิมม่อน วโรดมเป็นแสดงภายใต้ความดูแลของยชญ กรณ์หิรัญ ผู้บริหาร Star Hunter Studio อยู่ก่อนแล้ว จึงทำให้เกิดคำถามมากมาย ซึ่งแฟนคลับก็ยังมีความเห็นว่าคำชี้แจงของทาง Motive Village นั้นยังไม่มีความน่าเชื่อถือ
วันที่ 8 ตุลาคม 2561 ทาง Star Hunter Studio ได้มีคำชี้แจงออกมาว่า คิมม่อน วโรดม บาส สุรเดช และคอปเตอร์ ภานุวัฒน์ ได้เซ็นสัญญาจริงในวันที่ 17 มีนาคม 2560 ไม่ใช่วันที่ 1 กุมภาพันธ์ 2560 และได้ยุติการเป็นนักแสดง ภายใต้สังกัด CCDM เนื่องจากทาง CCDM นั้นผิดสัญญาจะจัดทำถึง 3 ซีซั่น และผิดสัญญาในการจายค่าตัวนักแสดง และยังจ่ายค่าตัวนักแสดงไม่ครบ รวมถึงงานแสดงต่างๆที่ไม่ได้จ่ายค่าตัวตามสัญญา ได้มีการทวงถามแล้วแต่ทาง CCDM ก็ยังนิ่งเฉย จึงได้แจ้งความลงบันทึกประจำวันในวันที่ 31 กรกฎาคม 2560 นักแสดงทั้ง 3 คนจึงยุติการเป็นนักแสดงภายใต้สังกัด CCDM มีหนังสือยกเลิกสัญญาในวันที่ 20 กันยายน 2560 ซึ่งในหนังสือยกเลิกสัญญาระบุว่าทาง CCDM ไม่ได้มีการจ่ายค่าตัวนักแสดงตั้งแต่วันที่ 24 กรกฎาคม 2560 รวมถึงโพสต์ภาพแสดงเอกสารต่างๆเป็นหลักฐาน
หลังจากนั้นก็มีดราม่าการทำซีรีส์มากมายรวมถึงผู้กำกับที่ออกมาโต้ตอบแฟนซีรีส์ ทำให้ยิ่งเป็นประเด็นดราม่ามากขึ้น จนกระทั่งก่อนการบวงสรวงซีรีส์ไม่กี่วันกลับประกาศถอนตัวออกจากการเป็นผู้กำกับซีรีส์เรื่องนี้ผ่าน Facebook ส่วนตัว
โค ยง-ฮี
โค ยง-ฮี (; 26 มิถุนายน พ.ศ. 2480 – 24 พฤษภาคม พ.ศ. 2547) อาจปรากฏในชื่อ โค ย็อง-ฮี  หรือ โค ย็อง-จา  เป็นอดีตอนุภริยาของคิม จ็อง-อิล อดีตผู้นำเกาหลีเหนือ และเป็นมารดาของคิม จ็อง-อึน ผู้นำเกาหลีเหนือคนปัจจุบัน คิม จ็อง-อิลมักจะเรียกเธออย่างญี่ปุ่นว่า อายูมี  ทั้งนี้เธอเป็นชาวเกาหลีไซนิจิรุ่นที่สองที่เกิดในโอซากะ ประเทศญี่ปุ่น
ในประเทศเกาหลีเหนือเธอได้รับการเทิดทูนในตำแหน่ง "มารดาที่น่าเคารพ ผู้ซื่อสัตย์และภักดีภายใต้การบังคับบัญชาของท่านผู้นำอันเป็นที่รัก" (The Respected Mother who is the Most Faithful and Loyal 'Subject' to the Dear Leader Comrade Supreme Commander) หรือ "แม่แห่งเปียงยาง" (The Mother of Pyongyang) และ "มารดาของจอมทัพเกาหลีผู้ยิ่งใหญ่" (The Mother of Great Songun Korea)
โค ยง-ฮีเกิดที่เขตอิกูโนะ เมืองโอซากะ ประเทศญี่ปุ่น มีบิดาเป็นชาวเกาหลี ส่วนมารดาเป็นชาวญี่ปุ่น ข้อมูลจากสูติบัตรระบุว่าเธอเกิดเมื่อวันที่ 26 มิถุนายน พ.ศ. 2480 มีชื่อเดิมว่า ทากาดะ ฮิเมะ (Takada Hime) บิดาชื่อโค กย็อน-แท็ก  อดีตทหารญี่ปุ่นชาวเกาหลีที่ย้ายเข้าญี่ปุ่นเพื่อทำงานในโรงงานตัดเย็บเสื้อผ้าที่ดำเนินกิจการโดยกระทรวงสงครามของญี่ปุ่น เธอมีพี่น้องทั้งหมดสี่คน ต่อมาเธอและครอบครัวได้ย้ายไปอยู่ประเทศเกาหลีเหนือราวเดือนพฤษภาคม พ.ศ. 2504-2505 ที่เกิดขึ้นจากโครงการส่งบุคคลกลับประเทศเดิม ราวปี พ.ศ. 2513 เธอเข้าเป็นนักเต้นประจำคณะละครศิลป์มันซูแด  ในเปียงยาง
โค ยง-ฮีพบกับคิม จ็อง-อิลครั้งแรกเมื่อปี พ.ศ. 2515 หลังจากนั้นเธอให้กำเนิดบุตรชายคนแรกคือคิม จ็อง-ช็อล  เมื่อปี พ.ศ. 2524 หลังจากนั้นสามปีจึงให้กำเนิดบุตรชายคนที่สองคิม จ็อง-อึน  เมื่อปี พ.ศ. 2527 และบุตรคนที่สามคือคิม ยอ-จ็อง  ที่เคยปรากฏว่าอายุ 23 ปีเมื่อปี พ.ศ. 2555 แต่ต่อมาให้ข้อมูลว่าบุตรสาวคนเล็กนี้เกิดเมื่อปี พ.ศ. 2530 จากการสืบเสาะของเอกอัครราชทูตสหรัฐประจำกรุงเบิร์น ประเทศสวิตเซอร์แลนด์ พบว่าโค ยง-ซุกน้องสาวคนหนึ่งของโค ยง-ฮีคอยดูแลคิม จ็อง-อึนเมื่อคราวที่เขายังศึกษาในประเทศนั้น แต่หน่วยข่าวกรองเกาหลีใต้ให้ข้อมูลว่าทางการสหรัฐได้เตรียมพาโค ยง-ซุกออกจากประเทศโดยไม่ปรึกษากับทางการเกาหลีใต้
วันที่ 27 สิงหาคม พ.ศ. 2547 มีรายงานจากแหล่งข่าวต่าง ๆ รายงานว่าโค ยง-ฮีเสียชีวิตที่ปารีสด้วยโรคมะเร็งเต้านม บางแห่งรายงานว่าเธอทำการรักษาที่ปารีสในฤดูใบไม้ผลิปีนั้น แล้วเดินทางกลับเปียงยางโดยมีอาการโคม่า ก่อนเสียชีวิตในเดือนสิงหาคมปีนั้น
ในปี พ.ศ. 2555 คิม จ็อง-อึนสร้างสุสานอุทิศแด่มารดาบนภูเขาแทซ็อง
มันนีอินเดอะแบงก์ (2017)
มันนีอินเดอะแบงก์ (2017)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ค่ายสแมคดาวน์ โดยมีกำหนดจัดวันที่ 18 มิถุนายน 2017 ที่สนามScottrade Center ในเมืองเซนต์หลุยส์ รัฐมิสซูรี สหรัฐอเมริกา ซึ่งปีนี้จัดเป็นครั้งที่8 และเป็นครั้งแรกที่มีการจัดมันนีอินเดอะแบงก์แลดเดอร์แมตช์ของผู้หญิง
ฌูแอล กัชตรู ปือไรรา
ฌูแอล ดีนึช กัชตรู ปือไรรา (; เกิด 28 มิถุนายน 2539) เป็นนักฟุตบอลอาชีพชาวสวิสเชื้อสายโปรตุเกสในตำแหน่งผู้รักษาประตู ปัจจุบันเล่นให้กับแอร์กาเซ วาลไวก์ ในเอเรอดีวีซี
ปือไรราเป็นชาวโปรตุเกส แต่เกิดและเติบโตที่เมืองเล็ก ๆ แห่งหนึ่งในประเทศสวิตเซอร์แลนด์ เริ่มต้นเส้นทางการเป็นนักฟุตบอลด้วยการเข้าร่วมทีมเยาวชนของสโมสรเนอชาแตลซามักซ์เมื่อ พ.ศ. 2552 เมื่ออายุได้ 13 ปีก่อนจะย้ายมาร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2555 ขณะอายุได้ 16 ปีและได้มีการขยายสัญญาออกไปเมื่อวันที่ 13 สิงหาคม พ.ศ. 2558 ก่อนที่อีก 2 เดือนต่อมา เขาจะย้ายไปร่วมทีมรอชเดลด้วยสัญญายืมตัวและย้ายกลับมาหลังสัญญายืมตัวสิ้นสุดลงเมื่อวันที่ 3 มกราคม พ.ศ. 2559